Pabiržės kapinės

Pabiržės kapinės – kapinės Biržų rajone, Pabiržės miestelio pietiniame pakraštyje, 0,6 km į pietryčius nuo kelio . Prie Ramiosios gatvės, arčiau Pabiržės bažnyčios yra sovietinių karių ir aktyvistų kapinės (); kiek toliau, link Pabiržės dvaro sodybos – senosios kapinės.

Biržų rajono savivaldybės 2021 m. patvirtintame kapinių sąraše Pabiržės kapinės užėmė 3,83 ha plotą.Biržų rajono savivaldybės teritorijoje esančių kapinių sąrašas. Pabiržės kapinės birzai.lt 2021-02-24 Kapinių sklypas stačiakampis, dalijamas į dvi dalis.Pabiržės naujosios kapinės cemety.lt Pagrindinė kapinių dalis aptverta tinkuoto mūro tvora, užpildyta kapavietėmis, dar vadinama Senosiomis kapinėmis.Pabiržės senosios kapinės cemety.lt Rytinėje pusėje suformuotas sklypas naujiems palaidojimams, apribotas pasodintų tujų eilėmis.

 Istorija 

Enciklopedijos „Mūsų Lietuva“ duomenimis, 1931 m. kapinės buvo aptvertos betonine tvora. Jose palaidoti per Pirmąjį pasaulinį karą apylinkėse žuvę 64 vokiečių ir 3 rusų kareiviai.

Abi kapinių dalis jungia senieji, originalios formos smailiaarkiai vartai, pastatyti apie 1928 m. ar anksčiau.Pabiržės kapinių vartai limis.lt ~1928 m. Vartus iš šonų riboja mūrinės stačiakampės kolonos su trimituojančiais angelais. Poarkinė niša užpidyta geležiniu ažūru, vartuose įstatytos geležinės varčios. Savo forma primena Pabiržės bažnyčios pagrindinį altorių, šventoriaus vartus.

Tarp Pabiržės bažnyčios ir kapinių vedantis kelias 1991 m. buvo išasfaltuotas išeivijos lietuvės, pabiržietės Bronės Kruopytės-Palilionis lėšomis. Darbai apie 290 m. atkarpoje kraštietei kainavo ne mažiau kaip 50 tūkst. rublių.Kelias į kapines: geradarė išasfaltavo, o mes niokojame? birzietis 2020-05-21 Prie senųjų vartų, dešinėje pusėje pastatytas šį darbą primenantis paminklas.

 Žymūs palaidojimai 

 Petras Kubilius (?–1919) – eilinis karys, Nepriklausomybės kovų 1919–1920 m. dalyvis, žuvęs ties Budbergiu mūšyje su bermontininkais.
 Povilas Kaziliūnas (1878–1943) – agronomas, matininkas, visuomenės veikėjas, spaudos darbuotojas
 Antanas Macijauskas (1874–1950) – inžinierius, visuomenės veikėjas, Didžiojo Vilniaus seimo delegatas
 Bronė Kruopytė–Palilionis (1923−2011) − išeivijos lietuvė, visuomenės veikėja, mecenatė
 Edvardas Rulinskas (1894–1984) – Nepriklausomybės kovų 1919–1920 m. savanoris, Vyčio kryžiaus kavalierius

 Šaltiniai 

 Nuorodos 

Kategorija:Biržų rajono kapinės
Kategorija:Pabiržė